
	Comisia pentru buget, finanţe şi bănci
	
	Bucureşti,        

Nr. 22/106  /23.12.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru completarea Legii nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr.PL.x109  din  5 martie 2007.
	PREŞEDINTE,

Viorel  Ştefan

	Comisia pentru buget, finanţe şi bănci
	
	Bucureşti,    

Nr. 22/106 /23.12.2009


RAPORT

asupra proiectului de Lege pentru completarea 

Legii nr. 571/2003 privind Codul fiscal
Cu adresa nr. 109 din 5 martie 2007, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru completarea Legii nr. 571/2003 privind Codul fiscal .
La întocmirea raportului s-au avut în vedere avizele  Consiliului Legislativ, Comisiei juridice, de disciplină şi imunităţi, Comisiei pentru politica economică, reformă şi privatizare .
Prezentul proiect de Lege are ca obiect de reglementare  modificarea Legii nr. 571/2003 privind Codul fiscal, în sensul sprijinirii operatorilor economici, persoane juridice române care reinvestesc profitul impozabil prin scutirea de la plata impozitului pentru profitul care a fost folosit cu această destinaţie.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Toma Gheorghiţa – şef serviciu în Ministerul Finanţelor Publice.
La lucrările comisiei au participat 33 deputaţi, din totalul de 33 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 27 februarie 2007 .

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii proiectului de Lege pentru completarea Legii nr. 571/2003 privind Codul fiscal, în şedinţa din data de 22 decembrie 2009, comisia propune Plenului Camerei Deputaţilor respingerea proiectului de Lege deoarece prin Legea nr. 329 din 5 noiembrie 2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, Codul fiscal a fost completat cu articolul 192  „Scutirea de impozit a profitului reinvestit”. Articolul precizat prevede ca profitul investit în producţia şi/sau achiziţia de echipamente tehnologice, folosite în scopul obţinerii de venituri impozabile, să fie scutit de impozit.
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:
Ene Giorgiana

